《静乐先生祠堂》
宋代·方一夔

五季横流欲障天，先生雅志寄林泉。啸吟独抱济时略，高尚甘为遁世贤。

奕叶簪缨他有耀，微时耒耜我相传。何年得见归来鹤，暂假风翰逐老仙。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。